Diari Oficial de la Generalitat Valenciana


Sumari del DOGV 3828, del 04-09-2000 (2000/6248)

RESOLUCIÓ de 19 de juliol de 2000, de la Direcció General de Centres Docents, per la qual es resol la convocatòria d'ajudes econòmiques destinades als centres docents privats autoritzats per a impartir el segon cicle d'educació infantil i als centres docents privats concertats autoritzats per a impartir l'Educació Preescolar en la Comunitat Valenciana, en les modalitats general i restringida, per al curs escolar 2000/2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6248


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de juliol de 2000, de la Direcció General de Centres Docents, per la qual es resol la convocatòria d'ajudes econòmiques destinades als centres docents privats autoritzats per a impartir el segon cicle d'educació infantil i als centres docents privats concertats autoritzats per a impartir l'Educació Preescolar en la Comunitat Valenciana, en les modalitats general i restringida, per al curs escolar 2000/2001. [2000/6248]
  
Per Ordre de 6 d'abril de 2000, de la Conselleria de Cultura, Educació i Ciència, es va realitzar la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la Comunitat Valenciana, en les modalitats general i restringida, per al curs escolar 2000/2001 (DOGV núm. 3.736, de 25 d'abril).
  
Examinades les sol·licituds d'ajudes presentades pels centres docents privats, així com la documentació que s'indica com a preceptiva en la base sexta de l'annex I de la citada ordre, després que les direccions territorials de Cultura i Educació ja han tramitat els corresponents expedients.
  
Vista la proposta de concessió i denegació de les ajudes que eleva la comissió avaluadora creada a aquest efecte, en compliment d'allò preceptuat en la base 8a. de la citada ordre de convocatòria.
  
Conformement a la disposició final primera i la base deu l'Ordre de 6 d'abril de 2000, la directora general de Centres Docents, per delegació del conseller de Cultura i Educació, resol:
  
Primer
  
Aprovar la concessió de subvencions, en les modalitat general i restringida, als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la Comunitat Valenciana que figuren en l'annex I , tot especificant:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 2000/2001.
  
- L'import econòmic que correspon a cada centre per les citades unitats subvencionades per al primer quadrimestre del curs 2000/2001 i, també, el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 2001.
  
Segon
  
Aprovar condicionalment la concessió de subvencions, en les modalitats general i restringida, als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la Comunitat Valenciana que figuren en l'annex II. L'efectivitat de les citades subvencions queda condicionada, en el present cas, a l'efectivitat del canvi de titularitat instat pels centres beneficiaris prèviament a la resolució de dita convocatòria, i tramitat per la Direcció General de Centres Docents a través de l'expedient administratiu corresponent. En dit annex també s'especifica:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 2000/2001.
  
- L'import econòmic que correspon a cada centre per les citades unitats subvencionades per al primer quadrimestre del curs 2000/2001 i, també, el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 2001.
  
Tercer
  
Denegar les sol·licituds de subvenció als centres indicats en l'annex III, pels motius que s'hi assenyalen.
  
Quart
  
Els beneficiaris de la present subvenció hauran de presentar davant la direcció territorial de Cultura i Educació corresponent, abans del 13 d'octubre de 2000, la certificació a què fa referència la base dotze de l'annex I de l'Ordre de 6 d'abril de 2000, segon el model inclòs com a annex IV de la citada ordre, tot fent constar les dades que s'hi assenyalen del curs 2000/2001.
  
Quint
  
1. La justificació de les ajudes econòmiques concedides per a la totalitat del curs escolar 2000/2001 es realitzarà una sola vegada al final del curs, i consistirà en la presentació, per part del titular del centre subvencionat, de la certificació de l'acta del Consell Escolar del centre o, en cas de centres privats no concertats, de l'òrgan a través del qual es canalitze la participació de la comunitat educativa. En dit certificat haurà de constar:
  
a) L'aprovació dels comptes anuals, pel que fa a les unitats autoritzades de segon cicle d'Educació Infantil/Preescolar (3,4 i 5 anys).
  
b) Que el centre ha destinat l'ajuda percebuda de la Conselleria de Cultura i Educació al finançament del cost del lloc escolar de les citades unitats, definit d'acord amb allò establert en la base 3a. de l'Ordre de 6 d'abril de 2000.
  
c) Que el centre ha complit les obligacions derivades de l'Ordre de 6 d'abril de 2000 i de la present resolució d'adjudicació de les ajudes.
  
La certificació de l'acta del Consell Escolar o òrgan assimilat, a què fa referència l'apartat anterior, s'atindrà al model que figura com a annex V en l'Ordre de 6 d'abril de 2000, i haurà de ser presentada davant la direcció territorial de Cultura i Educació corresponent abans del 15 de setembre de l'any 2001.
  
2. En cas que el centre privat no tinga òrgan de participació de la comunitat educativa, la justificació consistirà en una certificació del titular de l'entitat de rendició anual de comptes de les unitats subvencionades, on haurà de constar la totalitat dels ingressos i despeses afectes a dites unitats. Esta certificació, que haurà de ser presentada davant la direcció territorial de Cultura i Educació corresponent abans de 15 de setembre de l'any 2001, serà visada per la Inspecció d'Educació, la qual informarà també del compliment del apartats b) i c) del punt 1 de la base tretze de l'Ordre de 6 d'abril de 2000.
  
Sext
  
Vista l'excepció al règim general establit per a les citades ajudes per l'article 33.5 de la Llei 10/1999, de 30 de desembre (DOGV núm. 3.657, de 31 de desembre), de la Generalitat Valenciana, de Pressupostos per a l'exercici 2000, l'ajuda econòmica que corresponga per dita convocatòria en el primer quadrimestre del curs escolar 2000/2001, serà satisfeta íntegrament una vegada resolta la convocatòria.
  
Sèptim
  
El pagament d'estes subvencions per al primer quadrimestre del curs 2000/2001 es realitzarà a càrrec de les dotacions pressupostàries de les línies de subvenció 409 (modalitat general) i 415 (modalitat restringida) de la secció, servei i programa 78.07.815.31 d'Ensenyament Primari del Pressupost de la Generalitat Valenciana per a l'exercici 2000.
  
El pagament de les respectives ajudes per al segon i tercer quadrimestres del curs escolar 2000/2001 quedarà condicionat a les dotacions i línies de subvenció que determine la Llei de Pressupostos de la Generalitat Valenciana per a l'exercici 2001.
  
DISPOSICIÓ FINAL
  
Segons el que s'establix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs potestatiu de reposició o bé directament un recurs contenciós administratiu, en els terminis i davant els òrgans assenyalats a continuació:
  
El recurs potestatiu de reposició haurà de ser interposat davant el conseller de Cultura i Educació en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos, o deu dies si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present resolució en el Diari Oficial de la Generalitat Valenciana.